text: [{"text_idx": "#000003", "text": "Ityoophiyaa keessatti lakkoofsi namoota vaayirasii koroonaatiin qabamuu mirkanaahe 3,630 gahe"}, {"text_idx": "#000004", "text": "Ministeerri Fayyaa Ityoophiyaa ibsa har\u2019a baaseen, sa\u2019aatii 24 darbe keessatti qorannoo laabratoorii 5,102 geggeesseen, nama 109 irratti vaayirasiin koroonaa argamuu beeksise. Haaluma kanaan biyyattii keessatti lakkoofsi namoota vayirasichaan qabamuu mirkanaayee 3,630 gahee jira."}, {"text_idx": "#000005", "text": "Namoota kanneen jidduu 60 dhiira; 49 ammoo dubartoota akka tahaniifi, umriin isaanii ammoo 1-78 tahuu ibsame. Namoonni hundinuu lammiilee Ityoophiyaa tahuu gabaafame.\nIddoon jireenna namoota kanneenii ammoo 81 jiraattota magaalaa Finfinnee, 4 naannoo Somaalee irraa, 3 naannoo Tigraay irraa, 9 nannoo Oromiyaa yoo tahan, namni 3 nannoo Amaaraa, 4 naannoo Kibbaa, 3 Affaar irraa, 2 ammoo naannoo Hararii irraa tahuu ibsi ministeerichaa ni addeessa."}, {"text_idx": "#000006", "text": "Dabalataanis lakkoofsi namoota sababa dhibee kanatiin du\u2019anii 61 kan gahe yoo tahu, lakkoofsi namoota dhibee irraa bayyanataniitis 738 gahee jira."}, {"text_idx": "#000009", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]